钦定古今图书集成/明伦汇编/闺媛典/第111卷 > 皇清十七 > 黑崑妻杨氏
## 钦定古今图书集成/明伦汇编/闺媛典/第111卷 > 皇清十七 > 黑崑妻杨氏

按《凤阳府志》：“杨氏，诸生黑崑妻。归三岁，崑病剧，泫然与氏诀，氏曰：‘妾随君去耳’。既而病愈。越一年，崑病复作，氏曰：‘君不记去岁约乎？妾终当不负’。” 乃密市鸩藏之。崑亡，氏饮鸩，家人百计解救，不许。姑抱其子前哭劝，氏不顾，乘闲复饮其馀。时方视殓，毒发死。康熙十三年奉。

旨“旌表。”